Одам Яух

**Одам Натаниэл Яух** (; ,  - , ҳамон ҷо) — рэпсаро, оҳангсоз ва коргардони амрикоӣ; бисёртар ҳамчун асосгузори гурӯҳи ҳип-ҳоп Beastie Boys маъруф аст. Барои наворбардории клипҳои мусиқӣ ӯ бо тахаллуси **Nathanial Hörnblowér** кор мекард.

Яух ширкати синамоӣ ва сабти Oscilloscope Laboratories-ро таъсис дод. Вай будпараст буд, ки дар ҷунбиши мустақиляти Тибет ширкат дошт ва барои ҳимоят аз истиқлолияти Тибет консертҳо ташкил мекард.

Одам ягона фарзанди Франтс ва Ноэл Яух, рассом ва меъмор буд. Падараш католик ва модараш яҳудӣ буда, тарбияи ғайридинӣ гирифтааст.

Яух дар мактаби миёнаи Edward R. Murrow High School дар "Midwood neighborhood"-и Бруклин . Ҳангоми таҳсил дар мактаби миёна, ӯ гитори бассро худомӯзӣ кард. Яух Beastie Boys-ро бо Ҷон Беррӣ, Kate Schellenbach, ва Michael Diamond таъсис дод. Онҳо намоиши аввалини худро, баъд ҳамчун як гурӯҳи hardcore punk дар арҷгузорӣ ба ҷунбиши Reagan Youth дар зодрӯзи ҳабдаҳуми худ намоиш доданд. Яух ду сол дар Bard College таҳсил кард ва баъдан аз он хориҷ карда шуд.

## Фаъолият
Вақте ки Яух 22-сола буд, Beastie Boys, он вақт бо трио намоиш медод, аввалин албоми худро бо номи *Licensed to Ill* дар Def Jam Records бароварданд. Яух бисёр клипҳои мусиқиро барои Beastie Boys бо тахаллуси «Nathanial Hörnblowér» роҳбарӣ кардааст.

То соли 2010, Beastie Boys дар саросари ҷаҳон 40 миллион сабт фурӯхта буд. Моҳи апрели соли 2012, гурӯҳ бе иштироки Яух бинобар беморӣ ба Толори шӯҳрати рок-н-ролл шомил карда шуд. Аъзоёни гурӯҳи ӯ ба Яух эҳтиром гузоштанд ва номаи ӯ ба издиҳоми ҷамъшудаи мухлисон хонда шуд.

Соли 2011, Яух Charles Flint Kellogg Award in Arts and Letters аз Bard College, ҳамон коллеҷе, ки ду сол дар он таҳсил кардааст, гирифт. Ин ҷоиза "ба хотири эътирофи саҳми назаррас ба мероси бадеӣ ва адабии Амрико дода мешавад".

## Ҳаёти шахсӣ
Яух будпарасти амалкунанда буд. Ӯ дар ҳаракати истиқлолияти Тибет нақши муҳим бозид. Вай Milarepa Fund, як созмони ғайритиҷоратиро таъсис дод, ки ба истиқлолияти Тибет бахшида шудааст. Вай барои дастгирии ин ташаббус чандин консертҳои хайриявӣ, аз  Tibetan Freedom Concert ташкил кардааст.

Дар соли 1998, Яух ва занаш Дечен Ванду соҳиби духтар шуданд.

## Беморӣ ва марг
Дар соли 2009 ба Яух гирифтори саратони ғадуди паротид ва гиреҳҳои лимфа ташхис шуда, ҷарроҳӣ ва табобати радиатсионӣ шуд. Ин нашри албоми *Hot Sauce Committee Part Two* ва сафари минбаъдаро ба таъхир андохт. Ба далели вазъи саломатӣ ӯ натавонист дар наворҳои ин албом баромад кунад. Бо тавсияи табибони тибетӣ Яух гиёҳхор шуд. Он вақт Яух саратони худро "хеле табобатшаванда" тавсиф кард. 

4 майи соли 2012, Яух дар синни 47-солагӣ даргузашт. Сабаби аслии марги ӯ баҳсбарангез аст. Расман саратони гиреҳи лимфа сабабаш мебошад.

## Дискография

**бо Beastie Boys**
* *[[Licensed to Ill]]* (1986)
* *[[Paul's Boutique]]* (1989)
* *[[Check Your Head]]* (1992)
* *[[Ill Communication]]* (1994)
* *[[Hello Nasty]]* (1998)
* *[[To the 5 Boroughs]]* (2004)
* *[[The Mix-Up]]* (2007)
* *[[Hot Sauce Committee Part Two]]* (2011)
## Эзоҳ

## Пайвандҳо

* Саҳифаи расмии Beastie Boys дар сомонаи Myspace
* Oscilloscope homepage
* 
* MCA дар сомонаи Notable Names Database
* Роҳибҳои буддоӣ ба ифтихори Адам Яух рақс мекунанд

Гурӯҳ:Сарояндаҳои асри XX
Гурӯҳ:Сарояндаҳои асри XXI
Гурӯҳ:Сарояндаҳои ИМА
Гурӯҳ:Рэпсароёни ИМА
Гурӯҳ:Гиторнавозони ИМА